钦定古今图书集成/历象汇编/岁功典/第060卷 > 女冠子 柳永
## 钦定古今图书集成/历象汇编/岁功典/第060卷 > 女冠子 柳永

断烟残雨，洒微凉、生轩户。动清籁、萧萧庭树。银河浓
淡，华星明灭，轻云时度，莎阶寂静无睹。幽蛩切切秋
吟苦。疏篁一径，流萤几点，飞来又去。　对月临风，空
恁无眠耿耿，暗想旧日牵情处。绮罗丛里，有人人、那
回饮散，略略曾谐鸳侣。因循忍便暌阻。相思不得长
相聚。好天良夜，无端惹起，千愁万绪。